|  |
| --- |
| **HRVATSKA POLJOPRIVREDNA KOMORA**  Ulica grada Vukovara 78, 10116 Zagreb, HRVATSKA  Tel: +385 (01) 6109 809 komora@komora.hr  OIB: 70354371893  www.komora.hr |

Zagreb, 1.veljače 2023.

**ZAPISNIK SA 3.SJEDNICE**

**ODBORA ZA VOĆARSTVO**

Sjednica se održala 31. siječnja (utorak) 2023. godine s početkom u 10:00 sati uživo u prostorijama HPK, ulica grada Vukovara 78., te online putem aplikacije ZOOM.

Nazočni: Ana Kovačić, Stanko Barbarić

Nazočni online: Miroslav Kolić, Luka Cvitan, Marijana Svetić, Osatina

Predstavnici Ministarstva poljoprivrede: Gezim Ramqaj, Marijana Puljiz, Mladen Fruk, Silvio Šimon, Sanja Krnić Bastać

Ostali nazočni: Dario Gazić – HPK, Staka Perić – HPK

**Dnevni red:**

1. Usvajanje zapisnika s prethodne sjednice Odbora
2. PVP potpora i kriteriji
3. Osiguranje višegodišnjih nasada – katastrofalni obračun štete i isplate
4. Suša 2022. i isplate pomoći
5. Razno

**Ad.1.**

Zapisnik s prethodne sjednice Odbora jednoglasno je prihvaćen.

**Ad.2.**

Predsjednik Odbora Miroslav Kolić naglašava kako je teško dokazati proizvodnju za 2022. godinu ako su bile 3 elementarne nepogode. MPS se izjasnilo da kada je riječ o elementarnim nepogodama postoji u Pravilniku stavka pod ''višom silom''. Elementarna nepogoda mora biti proglašena. Same isplate nisu svima bile u isto vrijeme, neki korisnicu su dobili isplatu u 5,6 mjesecu dok su neki čekali 11 mjesec. MPS naglašava kako je problem prošle godine bio rok 15.5. jer prije toga APPRRR nije mogla ni početi obrađivati podatke te su zbog tog određeni korisnici kasnije dobili isplatu. Da bi se ovo ponavljalo, u novom pravilniku rok za dostavu dokaza je 28.2., dok bi isplata trebala biti do 30.6. Štete se prijavljuju APPRRR i to u roku 15 dana od kako je korisnik u mogućnosti to napraviti. Također, članovi Odbora pitali su može li se dobiti odluka od Agencije hoće li se nešto dobiti, zašto se nešto dobilo ili zašto nije, to je jako bitno zbog porezne inspekcije koja traži izlistanje svih potpora. Procedura podnošenja za prirodnu nepogodu je propisana zakonom, općine imaju svoja povjerenstva i njihovi članovi izlaze na teren i kontroliraju stanje a prethodno primaju prijave. Zakon je neovisan o procedurama potpora.

**Ad.3.**

Odbor smatra kako je Mjera 17 dobra, ali voćari moraju dobiti bolje uvjete osiguranja. Određene štete osiguravajuće kuće ne prihvaćaju nakon određenog datuma. MPS je svjesno svih problema oko osiguravajućih kuća no ne mogu utjecati na njih i propisivati drugačije datume. Poslati dopis osiguravajućim kućama oko organizacije sastanka. Odmor smatra kako ograničenja za Mjeru 17 ne bi trebalo važiti, traži se ostanak na 70%.

**Ad.4.**

Isplata za 2022. za sve štete preko 60% bi trebale biti isplaćene do 31.12. Procjena šteta najčešće se radi za cijelu općinu tj. svi postoci u općini moraju biti isti za sve. U procijeni šteta nije bio niti jedan agronom, općinske komisije moraju uključiti agronoma u procjene. Štete na različitim kulturama se ne zbrajaju.

S poštovanjem,

Predsjednik

Odbora za voćarstvo

Miroslav Kolić